वर्ष 2018 तुला राशि के जातकों के लिए उपलब्धियों से परिपूर्ण वर्ष रहेगा. व्यापार और कार्य क्षेत्र में इस वर्ष आप नयी उपलब्धि प्राप्त करेंगे. व्यापार के विस्तार के लिए आप नई-नई संभावनाओं को तलाशेंगे. पुरानी योजना भी आगे बढेगी. व्यापार व्यवसाय में आप बुद्धि और विवेक से ऐसे निर्णय लेंगे जिससे आपके लाभ में वृद्धी होगी. इस वर्ष आपका कुछ नए और विशिष्ट व्यक्तियों से भी संपर्क बनेगा. इस वर्ष आप लाभ और हानि में अच्छा संतुलन स्थापित कर लेंगे. लाटरी, जुआ, सट्टा में पैसा नहीं लगाये और ना ही किसी को उधार ले, वापसी नहीं होगी. आर्थिक रूप से इस वर्ष आपके लिए सफलता का दौर प्रारंभ हो गया है. व्यापार में नया निवेश कर सकते है. स्थायी संपत्ति की खरीदी के योग है.